ஆர்த்த பேர் அமலை கேளா, அணுகினன் அனுமன்; 'எல்லா வார்த்தையும் கேட்கல் ஆகும்' என்று, அகம் மகிழ்ந்து, வள்ளல் பார்த்தனன்; பாராமுன்னம் பணிந்தனன், விசயப் பாவை தூர்த்தனை; இளைய வீரன் தழுவினன், இனைய சொன்னான்:	149 'அரி குல வீரர், ஐய! யாண்டையர்? அருக்கன் மைந்தன் பிரிவு உனைச் செய்தது எவ்வாறு? அங்கதன் பெயர்ந்தது எங்கே? விரி இருள் பரவைச் சேனை வெள்ளத்து விளைந்தது ஒன்றும் தெரிகிலென்; உரைத்தி' என்றான், சென்னிமேல் கையன் சொல்வான்	150